als_Latn dik_Latn sag_Latn
Liqeni Karachay në Ural, në pjesën perëndimore të Rusisë, konsiderohet vendi më i ndotur nga mbetjet nukleare në planetin e Tokës.
Sipas një përllogaritjeje të shkencëtarëve perëndimorë, do të mjaftonte vetëm një orë e qëndrimit në bregun e këtij liqeni, qe një person të marrë dozën vdekjeprurëse të radioaktivitetit, prej 600 rentgen.
Karachay ndodhet në rrethinën Chelyabinsk, në kufi me Kazakistanin, ndërsa në afërsi të tij ndodhet uzina “Mayak”, qendra më e madhe ruse për përpunimin e mbetjeve radioaktive.
Në vitet e 40-ta të shekullit të kaluar, rusët, duke ikur nga nazistët, e kishin zhvendosur prodhimin e armëve në lindje – kështu që “Mayak” ishte shndërruar në një prej fabrikave kryesore të armëve atomike.
Të huajt e kishin të ndaluar qasjen në këtë fabrikë për 45 vjet. Vetëm kur presidenti i atëhershëm rus, Boris Yeltsin, në vitin 1992, e kishte hequr atë ndalesë – shkencëtarët perëndimorë e kishin vizituar Mayak-un, duke e shpallur shumë shpejt si – zonën më të ndotur në Tokë.
Fizikantët atomikë të Mayak-ut, me dekada të tëra e kanë shfrytëzuar liqenin për zbrazjen e mbetjeve të lëngshme radioaktive, në mënyrë që të zvogëlonin derdhjen e tyre në lumin Techa.
Kur më në fund pushteti rus kishte pranuar ekzistimin e kësaj fabrike, u publikuan dhe të dhënat shokuese për foshnjet që kanë lindur me deformitete trupore, 25%, për të sëmurët nga kanceri, 21%, dhe të semurët nga leukemia, 41%.
als_Latn als_Latn als_Latn als_Latn als_Latn als_Latn als_Latn